Jeg bestilte d.26 januar 2016 en h2o højtaler og en mobilholder til cyklen. 
Jeg betalte samme dag med kort og modtog varene dagen efter og det var super. Jeg åbner pakken og ser at jeg i stedet for mobilholderen til cyklen har fået en mobil holder til bilen. Jeg skriver ind til 3gz's kundeservice og forklarer dem hvad der er sket. Mette fra kundeservice svarer at jeg kan sende varen retur og at de vedhæfter en returlabel. Jeg ringer ind til kundeservice og får fat på Marianne. Jeg fortæller hende at jeg ikke har en printer og dermed ikke har mulighed for at printe returlablet og derfor gerne vil have sendt en fysisk label. Hun forklarer mig at jeg kan gå ned på et bibliotek og printe den der. Jeg svarer at da det er dem der har lavet fejlen og sendt den forkerte vare ser jeg ikke en grund til at jeg skal bruge tid på at gå ned på et bibliotek og printe lablen. 
Marianne siger: "Så du har ikke tænkt dig at sende varen retur?" 
Mig: "Jo, men først når jeg modtager en returlabel med posten. I kan jo evt sende den med den vare jeg havde bestilt i første omgang?"
Vi aftaler at hun sender den nye pakke og vedlægger returlablen. 
Der går under 5 min og jeg får en mail hvori kundeservice skriver tak for min henvendelse at de vil behandle min forspørgelse hurtigst mulligt. Jeg bliver forvirret og ringer for at sikre mig at hun har skrevet det ned som vi aftalte. Jeg får Marianne i røret igen som nu har skiftet tone og siger: "Med din tone har vi fået indtrykket af at vi ikke kan stole på at du sender varen retur". Jeg sagde at det ville jeg ikke finde mig i og at det var dem der havde sendt en forkert vare og lovet én ting og gjort en anden. 
Marianne gik med til at tale med chefen endnu engang og vi afsluttede samtalen. Herefter få jeg endnu en mail hvor Marianne skriver at hun gerne vil se et billede af den mobilholder til bilen som jeg har modtaget. Jeg sender billedet med det samme. Marianne svarer: "Hej Emma

Jeg har snakket med chefen og vi er blevet enig om, der bliver sendt en retur label til dig.

Når vi modtager din bil holder tilbage, sender vi en cykel holder til dig.

Du ønskes en god dag.

Venlig hilsen

Marianne
3gz.dk"

Jeg svarer at det var en fin løsning. Jeg får derefter endnu en mail hvori der står tak for din henvendelse osv. Den vælger jeg at ignorere da det virker om en maskine besked som de åbenbart sender hver gang. 
Idag får jeg en mail fra Marianne: 
"Hej Emma

Inden du sender kassen tilbage til os, så tjek lige at det ikke ligger en cykel holder i den.

Du ønskes en god dag.

Venlig hilsen" 

Jeg svarer: 
"Hej Marianne 
Jeg har dobbel og trippel tjekket. Der lå to ting i kassen : 1 h2o højtaler og 1 universal telefon holder til bilen (det var den jeg tog et billede af til jer) 
Nu venter jeg bare på en label med posten fra jer.
Venlig hilsen Emma "

Til det svarer Marianne: 
"Hej Emma

Den er sendt til dig og husk den kan kun bruges, hvis du åbner den med en computer og ikke med en mobil.

Du ønskes en god dag.

Venlig hilsen

Marianne"

Jeg ringede 3gz op og fik Marianne i røret som holdt fast i at hun ikke kunne sende returlablet til mig fysisk og at de ikke have gjort noget galt. Jeg fortalte dem at de kunne beholde deres vare og at jeg fremover aldrig nogensinde ville handle i deres butik igen. Jeg ville slette min gode anmeldelse på trustpilot som jeg havde lavet og at jeg ville udskifte den med denne her. 
Jeg er meget skuffet over deres opførsel. Jeg har overholdt aftaler og holdt en pæn tone og så bliver jeg beskyldt for ikke at ville sende varen tilbage og ikke er til at stole på. Det er under alt kritik at blive behandlet på den måde og jeg kan på ingen mulig måde anbefale nogensinde at handle hos 3gz.dk.